CELEX: 31995R2315
Language: sl
Date: 1995-09-29
Title: Uredba Komisije (ES) št. 2315/95 z dne 29. septembra 1995 o podrobnih pravilih za uporabo izvoznih nadomestil za nekatere vrste sladkorja, vključene v skupno ureditev trgov za sladkor, ki se uporablja v nekaterem predelanem sadju in zelenjavi

Pomembno pravno obvestilo

|

31995R2315

Uradni list L 233 , 30/09/1995 str. 0070 - 0071

		Uredba Komisije (ES) št. 2315/95z dne 29. septembra 1995o podrobnih pravilih za uporabo izvoznih nadomestil za nekatere vrste sladkorja, vključene v skupno ureditev trgov za sladkor, ki se uporablja v nekaterem predelanem sadju in zelenjaviKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 426/86 z dne 24. februarja 1986 o skupni ureditvi trga za predelano sadje in zelenjavo [1], kakor je bila nazadnje spremenjena z Uredbo Komisije (ES) št. 2314/95 [2], in zlasti členov 13(8), 14(5) in 14a(7) Uredbe,ker se v skladu s členom 13(4) Uredbe (EGS) št. 426/86 zahteva izvozno dovoljenje, preden se lahko dodeli nadomestilo;ker Uredba Komisije (EGS) št. 3719/88 [3], kakor je bila nazadnje spremenjena z Uredbo (ES) št. 2137/95 [4], določa podrobna pravila za uporabo sistema uvoznih in izvoznih dovoljenj ter potrdil o vnaprejšnji določitvi za kmetijske proizvode;ker Uredba Komisije (EGS) št. 3846/87 [5], kakor je bila nazadnje spremenjena z Uredbo (ES) št. 1628/95 [6], vzpostavlja nomenklaturo kmetijskih proizvodov za izvozna nadomestila;ker Uredba Komisije (EGS) št. 3665/87 [7], kakor je bila nazadnje spremenjena z Uredbo (ES) št. 1384/95 [8], določa skupna pravila za uporabo sistema izvoznih nadomestil za kmetijske proizvode; ker morajo ta pravila nadomestiti posebna pravila za nekatere vrste sladkorja, vključene v skupni ureditvi trga za sladkor, ki se uporablja v predelanem sadju in zelenjavi;ker je treba v skladu s členom 13(1) Uredbe (EGS) št. 426/86 nadomestila določiti v mejah, ki izhajajo iz sporazumov, sklenjenih v skladu s členom 228 Pogodbe;ker je treba ob upoštevanju omenjenega in zaradi preprečitve izkrivljanja konkurence sistem izvoznih nadomestil za nekatere vrste sladkorja, vključene v skupno ureditev trga za sladkor, ki se uporablja za nekatero predelano sadje in zelenjavo, uskladiti s sistemom, ki ga predvideva Uredba Komisije (ES) št. 1464/95 z dne 27. junija 1995 o posebnih podrobnih pravilih za uporabo sistema uvoznih in izvoznih dovoljenj v sektorju sladkorja [9], kakor je bila nazadnje spremenjena z Uredbo (ES) št. 2136/95 [10] in Uredbo Komisije (ES) št. 2135/95 z dne 7. septembra 1995 o podrobnih pravilih uporabe za dodelitev izvoznih nadomestil v sektorju sladkorja [11];ker je treba zagotoviti, da imajo dovoljenja daljšo dobo veljavnosti, kot tista, ki veljajo za sladkor v nespremenjenem stanju;ker morajo države članice v skladu z Uredbo (EGS) št. 426/86 preveriti točnost deklaracij, ki navajajo količino sladkorja, uporabljenega v proizvodnji; ker je treba opraviti preverjanje na vsaj 5 % deklaracij, da se zagotovi nemoteno delovanje sistema;ker so ukrepi, predvideni v tej uredbi, v skladu z mnenjem Upravljalnega odbora za predelano sadje in zelenjavo,SPREJELA NASLEDNJO UREDBO:Člen 1Izvozno nadomestilo se lahko dodeli v zvezi z belim sladkorjem in surovim sladkorjem, zajetim v oznaki KN 1701, izoglukozo, zajeto v oznakah KN 17024010, 17026010 in 17029030 ter sirupom iz sladkorne pese in sladkornega trsta, zajetim v oznaki KN 17029099, ki so uporabljeni v proizvodih, navedenih v členu 1(1)(b) Uredbe (EGS) št. 426/86.Člen 21. Uredba (ES) št. 1464/95 in 2135/95 se uporablja za proizvode iz člena 1.Vendar se za namene uporabe te uredbe:(a) besedi "tretji mesec" v členu 6(3) Uredbe (ES) št. 1464/95 nadomesti z besedama "četrti mesec";(b) Oddelek 20 v zahtevku za dovoljenje in v dovoljenju vsebuje eno od naslednjih navedb:- "Azúcar utilizado en uno o varios productos enumerados en la lettera b) del apartado 1 del artículo 1 del Reglamento (CEE) nr 426/86"- "Sukker anvendt i et eller flere af de produkter, der er naevnt i artikel 1, stk. 1, litra b), i forordning (EØF) nr 426/86"- "Zucker, einem oder mehreren der in Artikel 1 Absatz 1 Buchstabe b) der Verordnung (EWG) Nr 426/86 genannten Erzeugnissen zugesetzt"- "Ζάχαρη που χρησιμοποιείται σε ένα ή περισσότερα των προϊόντων που απαριθμούνται στο άρθρο 1 παράγραφος 1 στοιχείο 6) του κανονισμού (ΕΟΚ) αριθ. 426/86"- "Sugar used in one or more products as listed in Article 1 (1) b of Regulation nr (EWG) 426/86"- "Sucre mis en œuvre dans un ou plusieurs produits énumérés à article 1 paragraphe 1 point b) du règlement (CEE) nr 426/86"- "Zucchero incorporato in uno o piu prodotti di cui all’articolo 1, ust. 1 lettera b) del regolamento (CEE) n0 426/86"- "Siuker, verwerkt in een of meer van de in artikel 1, lid 1, onder b), van Verordening (EEG) nr 426/86"- "Açucar utilizado num ou mais produtos enumrados nr 1 alinea b), do artigo 1 do Regulamento (CEE) nr 426/86"- "Yhdessä tai useammassa asetuksen (ETY) N:o 426/86 1 artiklan 1 kohdan b alakohdassa luetellussa tuotteessa kaeytetty sokeri"- "Socker som tillsaetts i en eller flera av produkterna i artikel 1.1 b i förordning (EG) nr 426/86"2. Dodelitev nadomestila v skladu s to uredbo izključuje dodelitev nadomestila v skladu z Uredbo Komisije (ES) št. 1429/95 o izvedbenih pravilih za izvozna nadomestila za predelano sadje in zelenjavo, razen za tiste predelane proizvode, ki jim je nadomestilo dodeljeno za dodani sladkor [12].Člen 3Pristojni organi držav članic preverijo točnost deklaracij iz člena 14a(3) Uredbe (EGS) št. 426/86 na vzorcu vsaj 5 %, izbranem na podlagi analize tveganja. Taka preverjanja se izvajajo na evidencah zalog, ki jih vodi proizvajalec.Člen 4Ta uredba začne veljati 1. oktobra 1995.Ta uredba je v celoti zavezujoča in se neposredno uporablja v vseh državah članicah.V Bruslju, 29. septembra 1995Za KomisijoFranz FischlerČlan Komisije[1] UL L 49, 27.2.1986, str. 1.[2] UL L 233, 30.9.1995, str. 69.[3] UL L 331, 2.12.1988, str. 1.[4] UL L 214, 8.9.1995, str. 21.[5] UL L 366, 24.12.1987, str. 1.[6] UL L 155, 6.7.1995, str. 9.[7] UL L 351, 14.12.1987, str. 1.[8] UL L 134, 20.6.1995, str. 14.[9] UL L 144, 28.6.1995, str. 14.[10] UL L 214, 8.9.1995, str. 19.[11] UL L 214, 8.9.1995, str. 16.[12] UL L 141, 24.6.1995, str. 28.--------------------------------------------------